gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7377, del 08-10-2014 (2014/9163)

DECRET 168/2014, de 3 d'octubre, del Consell, pel qual es concedix la Distinció de la Generalitat al Casino Antic de Castelló.
------------------------------------------------------------------------------------------------------------------------------

### Dades del document

Número de DOGV
:   7377

Data del DOGV
:   08-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9163


Data del document
:   03-10-2014

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 168/2014, de 3 d'octubre, del Consell, pel qual es concedix la Distinció de la Generalitat al Casino Antic de Castelló. [2014/9163]  
El Consell, per mitjà del Decret 177/2003, de 12 de setembre, modificat pel Decret 174/2007, de 5 d'octubre, va crear la Distinció de la Generalitat per a reconéixer la labor d'aquelles persones físiques i jurídiques que, en el desenrotllament de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.  
Enguany el Casino Antic de Castelló complix 200 anys. En 1814, un grup de castellonencs, liderats per Francisco Giner y Feliu, van constituir el «Casino de Castelló» que en 1865 es va ubicar definitivament al Palau de Francisco Tirado, situat a la Porta del Sol. La remodelació a càrrec de l'arquitecte castellonenc Francisco Maristany y Casajuana, en 1923, va donar lloc al popular edifici que es coneix com a «Casino Antic de Castelló».  
Entre els esdeveniments més recents, en el Casino Antic de Castelló es va firmar, en 2007, la Declaració de Castelló, per a reivindicar el valor estratègic del Corredor Mediterrani davant de les institucions nacionals i europees; i les seues sales van albergar, en 2011, la Cimera d'Alcaldes pel Corredor Mediterrani.  
Per això, com a reconeixement a la seua condició d'espai privilegiat i referent urbà per a la reunió, el debat i el diàleg al llarg de 200 anys, amb la deliberació prèvia del Consell, en la reunió del dia 3 d'octubre de 2014,  
  
  
DECRETE  
  
Concedir la Distinció de la Generalitat al Casino Antic de Castelló.  
  
  
València, 3 d'octubre de 2014  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 7254, del 14-04-2014 (2014/3087)

Notificació de la sentència dictada en el juí verbal número 499/2013.
---------------------------------------------------------------------

### Dades del document

Número de DOGV
:   7254

Data del DOGV
:   14-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3087


Organisme emissor
:   Jutjat de Primera Instància i Instrucció Número 1 de Catarroja

Tipus de document
:   Edicte

Notificació de la sentència dictada en el juí verbal número 499/2013. [2014/3087]  
Amparo Climent Esteve, secretària judicial del Jutjat de Primera Instància número 1 de Catarroja, faig saber que en este Jutjat i Secretaria del meu càrrec se seguixen les actuacions de juí verbal número 000499/2013 a instància de Comunitat de Propietaris carrer de la Mare de Déu del Socors, 63, Benetússer contra Gemalat, SL, en què s'ha dictat sentència que té l'encapçalament i la dispositiva que, literalment, són com seguix:  
  
«Sentència número 25/2014  
Catarroja, 26 de març de 2014  
Jutge: Manuel Ortiz Romaní.  
Procediment: juí verbal 499/2013.  
Demandant: Comunitat de Propietaris carrer de la Mare de Déu del Socors, 63, de Benetússer.  
Demandat: Gemalat SL, rebel.  
Objecte del juí: reclamació gastos de comunitat.  
  
Dispositiva  
Estime íntegrament la demanda presentada per la Comunitat de Propietaris del carrer de la Mare de Déu del Socors, 63, de Benetússer, i condemne l'entitat Gemalat, SL a pagar a l'actora la suma de 207,47 euros, més els interessos legals corresponents des de la data d'interposició de la demanda i les costes.  
Comuniqueu la present resolució a les parts, i feu-los saber que és ferma, i que en contra no es pot interposar cap recurs, d'acord amb el que disposen els articles 458 i següents de la Llei d'Enjudiciament Civil.  
Així ho pronuncie, mane i firme Manuel Ortiz Romaní, jutge del Jutjat de Primera Instància i Instrucció 1 de Catarroja, en done fe.»  
  
Atés que es desconeix el domicili o la residència actuals de la part demandada, per resolució de data de hui, de conformitat amb el que disposen els articles 164 i 497 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència a la demandada en parador desconegut.  
  
Catarroja, 7 d'abril de 2014.- La secretària judicial: Amparo Climent Esteve.
Diari Oficial de la Generalitat Valenciana


Sumari del DOGV 7236, del 18-03-2014 (2014/2128)

Notificació d'incoació de procediment sancionador. Expedient número 1/2014 SANEN.
---------------------------------------------------------------------------------

### Dades del document

Número de DOGV
:   7236

Data del DOGV
:   18-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2128


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'incoació de procediment sancionador. Expedient número 1/2014 SANEN. [2014/2128]  
De conformitat amb el que establixen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'efectua la notificació, per mitjà d'anuncis, de l'acte dictat en l'expedient que es menciona a la persona o entitat que s'indica a continuació, pel fet que s'ha intentat la notificació en l'últim domicili conegut i no s'ha pogut realitzar.  
  
  
Expedient número 1/2014 SANEN  
Interessat: Petko Delev Daradjanski.  
Últim domicili conegut: partida Feliu, polígon 20, parcel·la 39, 03501 Xixona, Alacant.  
Assumpte: incoació de procediment sancionador, dictat pel director general de Medi Natural amb data 3 de febrer de 2014.  
  
L'expedient està en la Secció de Coordinació Administrativa de la Direcció General de Medi Natural, de la Conselleria d'Infraestructures, Territori i Medi Ambient, ciutat administrativa 9 d'Octubre, torre 1, carrer de Castán Tobeñas, número 77, 46282 València, on podrà comparéixer per a conéixer el contingut íntegre de l'acte, de dilluns a divendres, de 09.00 a 14.00 hores, en el termini de 10 dies hàbils comptadors a partir de l'endemà de la publicació del present en el Diari Oficial de la Comunitat Valenciana.  
S'informa l'interessat del dret que l'assistix a aportar les al·legacions que estime convenients o, si és el cas, a interposar els recursos especificats en el text de l'acord.  
  
València, 24 de febrer de 2014.- El director general de Medi Natural: Alfredo González Prieto.
Diari Oficial de la Generalitat Valenciana


Sumari del DOGV 7221, del 25-02-2014 (2014/1518)

Notificació de resolució de recurs d'alçada. Expedient sancionador número 032009SAT000014 i altres.
---------------------------------------------------------------------------------------------------

### Dades del document

Número de DOGV
:   7221

Data del DOGV
:   25-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1518


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució de recurs d'alçada. Expedient sancionador número 032009SAT000014 i altres. [2014/1518]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Expedient Empresa Últim domicilio conegut Població  
032009SAT000014 Mundoglass Todovidrio, SL C/ Jose de Cabo Palomares, 37, local 3 Alacant  
032009SAT000403 Peñalver Lison, Eva Maria C/ Mestre Caballero, 46, pis 1r Alacant  
032008SAT000707 Azul Argenta Producciones, SL Metge Manero Molla, 16, 4t, 2a Alacant  
032008SAT000491 Peivor, SL P. Cotes Baixes, C/ G 17 Alcoi  
032008SAT000751 Leading Man, SL Av. Mediterráneo, 13 Benidorm  
032009SAT000335 Marhuer Shoes, SLV C/ Fundadores Industria Calzado, 7 Elda  
460208SAT000346 La Retoucherie de Manuela, SL Av. Llano Castellano, 13 Madrid  
032009SAT000262 Candela Alumnios y Vidrio, SL C/ Galicia, 19 Monòver  
032009SAT000008 Turiva 78, SA Partida Montiboli, 33 La Vila Joiosa  
  
  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del Jutjat del Social competent territorialment (articles 10.4 i 69 de la Llei 36/2011, de 10 d'octubre, Reguladora de la Jurisdicció Social) i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 12 de febrer de 2014.- El director general de Treball, Cooperativisme i Economia Social: Felipe Codina Bellés.
Diari Oficial de la Generalitat Valenciana


Sumari del DOGV 7251, del 09-04-2014 (2014/3088)

Licitació número 249/2013. Aclariment del plec de clàusules administratives particulars i de prescripcions tècniques del contracte administratiu especial per a l'explotació del servici de cafeteria i restauració del personal i públic de l'Hospital Universitari de Sant Joan d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7251

Data del DOGV
:   09-04-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/3088


Data del document
:   07-04-2014

Organisme emissor
:   Conselleria de Sanitat

Tipus de document
:   Anunci

Anàlisi jurídica

 Descriptors 

:   * contracte administratiu

Licitació número 249/2013. Aclariment del plec de clàusules administratives particulars i de prescripcions tècniques del contracte administratiu especial per a l'explotació del servici de cafeteria i restauració del personal i públic de l'Hospital Universitari de Sant Joan d'Alacant. [2014/3088]  
Les inversions:  
Per a les inversions a realitzar pels licitadors, es farà la previsió d'amortització durant el període de vigència del contracte (4 anys), per a una completa informació, en les seues ofertes aportaran el corresponent quadro d'amortització.  
Les inversions previstes serviran per a amortitzar part de les inversions ja realitzades, i pendents d'amortització o retorn al finalitzar el seu actual contracte, en l'hospital de Sant Joan d'Alacant. La compensació d'estes inversions la realitzarà l'empresa adjudicatària en el termini de quatre mesos des de la firma del contracte.  
En l'annex 1 (es pot consultar en el Perfil del Contractant) figura l'inventari dels locals, maquinària, equipament i efectes de les cafeteries del centre així com l'import de les quantitats pendents d'amortització al finalitzar el contracte actual (calculades a data 01.04.2014).  
  
Com a conseqüència del present aclariment, i per a facilitar a totes les empreses interessades en la licitació, que puguen ajustar-hi les seues ofertes, s'àmplia el termini de presentació d'ofertes en 15 dies naturals, per tant finalitzarà el termini de presentació d'ofertes el pròxim dia 23 d'abril a les 14.00 hores (i no el 8 d'abril inicialment previst)  
  
  
València, 7 d'abril de 2014.- El director general de Recursos Econòmics: Juan Miguel Morales Linares.
Diari Oficial de la Generalitat Valenciana


Sumari del DOGV 7409, del 24-11-2014 (2014/10916)

Notificació de la sentència dictada en el juí verbal número 2496/2012.
----------------------------------------------------------------------

### Dades del document

Número de DOGV
:   7409

Data del DOGV
:   24-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10979


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el juí verbal número 2496/2012. [2014/10059]  
Juí verbal 2496/2012  
  
Que en les actuacions de referència, a instàncies del procurador Jaime Lloret Sebastián, en nom i representació d'Edificio Playmon Park, Bloc C, contra Renata Efimova, ha sigut dictada ña sentència l'encapçalament i part dispositiva de la qual és, literalment, com seguix:  
  
«Sentència número 293/2014  
Benidorm, 29 de setembre de 2014  
Vistes per mi, José Fortea Gorbe, magistrat jutge titular del Jutjat de Primera Instància número 1 de Benidorm i partit, les actuacions de referència, seguides amb el número 2496/2012, en nom del rei, es dicta la present resolució amb fonament en els següents:  
[...]  
Dispositiva  
Primer. Estime en la part substancial la demanda interposada per la Comunitat de Propietaris Edificio Playmon Park, Bloc C, que compareix representada pel procurador senyor Lloret Sebastián, condemne la part demandada, Renata Efimova, al pagament a l'actora de la quantitat de tres mil cinc-cents trenta euros, huitanta-sis cèntims (3.530,86 euros), import del deute per gastos comuns amb la comunitat de propietaris, i interessos legals des de la interpel·lació judicial, que s'incrementaran en dos punts des de la data d'esta resolució, i fins a fer-ne el pagament complet.  
Segon. Les costes s'imposen a la part demandada.  
Esta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.»  
  
I perquè servisca de notificació a la demandada rebel, Renata Efimova, expedisc este edicte.  
  
Benidorm, 17 d'octubre de 2014.- El secretari judicial: Tomás Mora Zaragoza.
Diari Oficial de la Generalitat Valenciana


Sumari del DOGV 7261, del 25-04-2014 (2014/3340)

Informació pública del pla especial del sector OI/2 i documentació annexa: estudi d'integració paisatgística, estudi acústic, diagnosi i estratègies sostenibles, pla de mobilitat i estudi d'inundabilitat.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3340


Data del document
:   11-04-2014

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública del pla especial del sector OI/2 i documentació annexa: estudi d'integració paisatgística, estudi acústic, diagnosi i estratègies sostenibles, pla de mobilitat i estudi d'inundabilitat. [2014/3340]  
El Ple municipal, en la sessió celebrada el 28 de març de 2014, va acordar sotmetre a exposició pública el pla especial del sector OI/2 i la documentació annexa: estudi d'integració paisatgística, estudi acústic, diagnosi i estratègies sostenibles, pla de mobilitat i estudi d'inundabilitat.  
La documentació s'inserirà en la pàgina web municipal i estarà també a disposició del públic en l'Oficina d'Informació Urbanística (carrer de Cervantes, 3, baixos), on es podrà examinar i s'hi podran formular al·legacions, durant el termini de 45 dies hàbils comptats des de la data d'inserció d'este edicte en el Diari Oficial de la Comunitat Valenciana.  
  
Alacant, 11 d'abril de 2014.- La regidora d'Urbanisme: Marta García-Romeu de la Vega. El secretari general del Ple, en funcions: Germà Pascual Ruiz-Valdepeñas.
Diari Oficial de la Generalitat Valenciana


Sumari del DOGV 7337, del 12-08-2014 (2014/7252)

Notificació de resolució. Expedient número DU 72/13.
----------------------------------------------------

### Dades del document

Número de DOGV
:   7337

Data del DOGV
:   12-08-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7252


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució. Expedient número DU 72/13. [2014/7252]  
De conformitat amb el que disposen els articles 59.5 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acte dictat en l'expedient que s'indica, instruït per la Conselleria d'Infraestructures, Territori i Medi Ambient a la persona o entitat que a continuació s'indica, ja que s'ha intentat la notificació en l'últim domicili conegut i no s'ha pogut realitzar.  
  
Expedient número: DU 72/13.  
Interessat: Leanne Margaret Hendrick.  
Últim domicili conegut: Pla de Corrals, 44, 46505, Simat de la Valldigna.  
Assumpte: resolució que dicta el director general d'Avaluació Ambiental i Territorial, de 26 de juny de 2014.  
L'expedient està en la unitat administrativa competent en matèria d'inspecció urbanística de la Conselleria d'Infraestructures, Territori i Medi Ambient, ciutat administrativa 9 d'Octubre, torre 1, carrer de Castán Tobeñas, 77, CP 46795, València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este edicte en el Diari Oficial de la Comunitat Valenciana.  
  
València, 21 de juliol de 2014.- El cap de Servici de Règim Jurídic i Inspecció Territorial: Óscar López Giménez.
Diari Oficial de la Generalitat Valenciana


Sumari del DOGV 7402, del 13-11-2014 (2014/10416)

Notificació de l'inici del procediment de reintegrament d'ajudes a l'estudi (M. A. E.).
---------------------------------------------------------------------------------------

### Dades del document

Número de DOGV
:   7402

Data del DOGV
:   13-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10830


Organisme emissor
:   Conselleria d'Educació, Cultura i Esport

Tipus de document
:   Anunci

Notificació de l'inici del procediment de reintegrament d'ajudes a l'estudi (M. A. E.). [2014/10015]  
De conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació de l'inici de l'expedient de reintegrament d'ajudes a l'estudi que s'indica a continuació, ja que s'ha intentat realitzar la notificació en l'últim domicili conegut, però esta no s'ha pogut practicar.  
  
Persona interessada: Míriam Amiri Esteller.  
Últim domicili conegut: c/ Salvador Ferrandis Luna, 34, 5, 46805 València.  
Assumpte: acord d'inici del procediment de reintegrament de beques dictat pel cap de la Secció de Centres el 8 de setembre de 2014.  
  
En un termini de 10 dies, comptadors des de l'endemà de la publicació del present edicte en el Diari Oficial de la Comunitat Valenciana, la persona interessada tindrà a la seua disposició l'expedient en la Unitat de Beques de la Direcció Territorial de València, carrer de Gregori Gea, número 14, per tal que, d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, al·legue i presente els documents i justificants que estime pertinents davant l'esmentada direcció territorial, telèfon 727 687 816.  
  
  
València, 3 de novembre de 2014.- La directora territorial d'Educació, Cultura i Esport: María José Vargas Molina.
Diari Oficial de la Generalitat Valenciana


Sumari del DOGV 7312, del 08-07-2014 (2014/6121)

Notificació de la sentència dictada en el procediment de divorci contenciós número 1183/2013.
---------------------------------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6121


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 1183/2013. [2014/6121]  
Divorci contenciós 001183/2013  
Demandant: Ashok Pal.  
Procuradora: Nuria Juan Muñoz.  
Demandada: María José Teixeira Meireles.  
  
Antonio Rodríguez Moldes Peiró, secretari judicial del Jutjat de Primera Instància número 9 de València, faig saber que en el present procediment de divorci contenciós número 1183/2013, que s'ha seguit a instàncies d'Ashok Pal davant de María José Teixeira Meireles, s'ha dictat sentència, de 27 de juny de 2014, la dispositiva de la qual, literalment, és la següent:  
  
«Dispositiva  
Estime totalment la demanda interposada per la procuradora Nuria Juan Muñoz, en la representació processal d'Ashok Pal, contra María José Teixeira Meireles, i dispose la dissolució del matrimoni, per divorci dels expressats litigants, amb els efectes legals inherents, i tot això sense fer expressa condemna en costes.  
Comuniqueu esta resolució, una vegada siga ferm el pronunciament de divorci, al registre civil on conste inscrit el matrimoni.  
Així, esta és la meua sentència, contra la qual es pot interposar recurs d'apel·lació, en el termini de 20 dies, comptats des de l'endemà de la seua notificació, d'acord amb la nova redacció de l'article 458.1 de la Llei d'Enjudiciament Civil, feta per la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este jutjat, la pronuncie, mane i firme».  
  
I atés que la persona demandada, María José Teixeira Meireles, en rebel·lia processal i parador desconegut, s'expedix este edicte a fi que li valga de notificació de forma deguda.  
  
València, 27 de juny de 2014.- Antonio Rodríguez Moldes Peiró.